**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 31 ianuarie 2023**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 11/2023.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Crăciunescu Diana, Erhan – Vicol Maria Daniela, Melen Daniel, Țîmpău Erzilia, Erhan Andrei, Latiș Mihai, Latiș Mihaela, Boguș Nicoleta, Stamatin Bogdan și Cosinschi Adrian.

Şedinţa este deschisă de domnul consilier local Boicu Bogdan-Nicolae, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 18 consilieri locali; lipsește motivat doamna consilier local Cocuța-Piticari Cristina, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 25.01.2023.

2.Proiect de hotărâre numărul 2/10.01.2023 privind alegerea președintelui de ședință al Consiliului Local al Municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

3.Proiect de hotărâre numărul 3/10.01.2023 cu privire la modificarea articolului 9 și articolului 10 din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Compartiment juridic și Direcția Poliția Locală.

4.Proiect de hotărâre numărul 4/10.01.2023 privind aprobarea lucrărilor de interes local care se execută în anul 2023 de persoanele beneficiare de venit minim garantat.

Inițiator: Primarul municipiului.

Aviz comisii: Comisia urbanism.

Raport de specialitate: Direcția tehnică și urbanism și Compartiment juridic.

5.Proiect de hotărâre numărul 5/10.01.2023 privind aprobarea Organigramei și a Statului de funcții la Biblioteca Municipală Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția administrație publică, Compartiment juridic și Direcția economică.

6.Proiect de hotărâre numărul 6/10.01.2023 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția administrație publică și Compartiment juridic.

7.Proiect de hotărâre numărul 7/10.01.2023 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică.

Inițiator: Primarul municipiului.

Aviz comisii: Comisia economică.

Raport de specialitate: Direcția economică, Compartiment juridic și Direcția administrație publică.

8.Proiect de hotărâre numărul 8/10.01.2023 privind aprobarea listei de priorități pe anul 2023 pentru repartizare, în vederea închirierii, a locuințelor aflate în administrarea municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția tehnică și urbanism și Compartiment juridic.

9.Proiect de hotărâre numărul 9/10.01.2023 privind aprobarea alocării unei sume din bugetul local în vederea participării Clubului Sportiv Municipal „Rarăul” Câmpulung Moldovenesc la Campionatul European de Cross Intercluburi care va avea loc în Oropesa del Mar, Spania în perioada 3 - 7 februarie 2023.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Club Sportiv Municipal ,,Rarăul” și Compartiment juridic.

10.Proiect de hotărâre numărul 12/25.01.2023 cu privire la aprobarea bugetului general al municipiului Câmpulung Moldovenesc pe anul 2023.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

11.Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului al II-lea 2022, înregistrat la nr. 489/05.01.2023.

12.Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul II 2022, înregistrat la nr. 802/09.01.2023.

13.Adresa Instituției Prefectului – Județul Suceava nr. 965/10/7 din 16.01.2023, înregistrată la nr. 2432 din 19.01.2023.

14.Situație lunară privind activitățile realizate de persoanele beneficiare de ajutor social, conform planului de acțiuni în luna decembrie 2022, înregistrată la nr. 25 din 03.01.2023.

15.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Nu sunt.

Se supune la vot ordinea de zi. Se votează cu 18 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Doamna consilier local Flutur Florica anunță că nu va participa la dezbateri și la vot la proiectul de hotărâre nr. 12/25.01.2023 cu privire la aprobarea bugetului general al municipiului Câmpulung Moldovenesc pe anul 2023.

Domnul consilier local Paziuc Lucian anunță că nu va participa la dezbateri și la vot la proiectul de hotărâre nr. 12/25.01.2023 cu privire la aprobarea bugetului general al municipiului Câmpulung Moldovenesc pe anul 2023.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 25.01.2023).**

Nu sunt obiecţii.

Se supune la vot. Se votează cu 18 voturi „pentru”.

**Se trece la punctul 2 de pe ordinea de zi (Proiect de hotărâre numărul 2/10.01.2023 privind alegerea președintelui de ședință al Consiliului Local al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și Compartiment juridic.

Comisia nr. 4 avizează favorabil proiectul de hotărâre.

Discuții/propuneri:

Dl. viceprimar –propun ca președinte de ședință pentru următoarele 3 luni pe dl. consilier Macovei Virgil.

Nu sunt alte propuneri.

Se supune la vot proiectul de hotărâre cu propunerea d-lui viceprimar. Se votează cu 18 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 3/10.01.2023 cu privire la modificarea articolului 9 și articolului 10 din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului juridic și raportul de specialitate al Direcției Poliție Locală.

Comisia nr. 4 avizează favorabil proiectul de hotărâre.

Discuții:

Dl. consilier local Boicu Alin – am tot discutat pe acest subiect și observ că s-a concretizat prin mărirea amenzilor și confinscarea mașinilor celor care aleg să depoziteze gunoiul în spații neamenajate. Sperăm să nu se ajungă la confiscarea mașinilor.

Dl. consilier local Moroșan – amenzile nu sunt foarte mari, dar se pot aplica de mai multe ori. Aștept ca Poliția Locală să fie activă și să reducă aceste nereguli privind depozitarea gunoaielor.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 4/10.01.2023 privind aprobarea lucrărilor de interes local care se execută în anul 2023 de persoanele beneficiare de venit minim garantat).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 2 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 5/10.01.2023 privind aprobarea Organigramei și a Statului de funcții la Biblioteca Municipală Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dl. președinte de ședință – observ o implicare a d-nei manager, felicitări.

D-na. manager Boguș – mulțumesc pentru tot sprijinul. În cele 3 luni m-am străduit și implicat în activitatea bibliotecii. Ne dorim să finalizăm cât mai repede lucrările, pentru a putea oferi utilizatorilor o bibliotecă modernă.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 6/10.01.2023 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dl. președinte de ședință – dă cuvântul d-lui manager Cosinschi.

Dl. manager Cosinschi - mulțumesc pentru tot sprijinul acordat. Îmi doresc să avem aceeași colaborare pe toate planurile pentru a putea face împreună cât mai multe investiții.

Dl. președinte de ședință – pentru a avea servicii de calitate trebuie să avem o colaborare bună.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 7/10.01.2023 privind stabilirea salariilor de bază pentru funcționarii publici și personalul contractual din cadrul familiei ocupaționale ,,Administrație” din aparatul de specialitate al primarului municipiului Câmpulung Moldovenesc, Serviciul Public Comunitar Local de Evidență a Persoanelor și Centrul Național de Informare și Promovare Turistică).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 18 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 8/10.01.2023 privind aprobarea listei de priorități pe anul 2023 pentru repartizare, în vederea închirierii, a locuințelor aflate în administrarea municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Dl. președinte – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

D-na. secretar – în urma numărării voturilor avem 18 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 9/10.01.2023 privind aprobarea alocării unei sume din bugetul local în vederea participării Clubului Sportiv Municipal „Rarăul” Câmpulung Moldovenesc la Campionatul European de Cross Intercluburi care va avea loc în Oropesa del Mar, Spania în perioada 3 - 7 februarie 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Clubului Sportiv Municipal ,,Rarăul” și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dl. consilier local Iftime – felicită Clubul pentru performanțe. Atât eu cât și colega ne vom abține de la vot. Trag un semnal de alarmă în ceea ce privește funcționarea Clubului, nu este gestionat destul de bine. Noi în fiecare an tot finanțăm și oferim sume de bani, dar consider că aceste sume de bani pot fi finanțate din bugetul Clubului. Ca antrenor d-na Erzilia este foarte bună, dar ca director mai are mult de muncit. Solicit trimestrial un raport din partea Clubului, pentru a vedea pe ce se cheltuie banii, trebuie transparență față de cetățean.

Dl. consilier local Macovei – nu ar trebui să fie vot secret, trebuie să știe toată lumea că avem copii care ne reprezintă Câmpulungul. Voi vota ,,pentru”, observ că încet se intră într-o normalitate și cu celelalte secții. Trebuie să fim mândri că alocăm bani, trebuie să încurajăm sportul. Felicit performanța Clubului, sperăm ca și celelalte ramuri să aducă rezultate bune.

Dl. consilier local Boicu Alin – sunt de acord cu dl. Macovei, mai avem de lucrat la sportul de masă. Îmi doresc foarte mult să organizăm concursuri interșcolare.

Dl. primar – personal sunt mulțumit de activitatea d-nei. manager. Nu fac comparații cu alții, poate lipsește comunicarea. Avem investiții frumoase la Club și îmi doresc și anul acesta să faceți performanță. Veți avea tot sprijinul nostru.

D-na. manager Țîmpău – mulțumește pentru încredere și pentru tot sprijinul acordat. Așteptăm avizele pentru a putea da drumul și la celelalte secții.

Dl. președinte – fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

D-na. secretar – în urma numărării voturilor avem 16 voturi ,,pentru” și 2 ,,abțineri”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 12/25.01.2023 cu privire la aprobarea bugetului general al municipiului Câmpulung Moldovenesc pe anul 2023).**

Se dă cuvântul domnului primar pentru a prezenta raportul la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Dl. primar – la acest proiect am un amendament. Dă citire amendamentului.

Nu sunt discuții.

Dl. președinte de ședință – întâi vom supune la vot amendamentul d-lui primar.

Se supune la vot. Se votează cu 15 voturi ,,pentru” și o ,,abținere” (dl. consilier Sologiuc). Nu votează dna. consilier Flutur și dl. consilier Paziuc.

Dl. președinte de ședință – vom supune la vot proiectul de hotărâre pe articole.

Se supune la vot art. 1 modificat prin amendamentul d-lui primar. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 2. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 3 modificat prin amendamentul d-lui primar. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 4. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 5. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 6. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 7 modificat prin amendamentul d-lui primar. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot art. 8. Se votează cu 15 voturi ,,pentru” și o ,,abțineri” (dl. consilier Sologiuc). Nu votează dna. consilier Flutur și dl. consilier Paziuc.

Se supune la vot proiectul de hotărâre pe ansamblu. Se votează cu 15 voturi ,,pentru” și o ,,abținere” (dl. consilier Sologiuc). Nu votează dna. consilier Flutur și dl. consilier Paziuc.

Hotărârea a fost adoptată.

**Se trece la punctul 11 de pe ordinea de zi (Raport privind activitatea desfășurată de asistenții personali și reprezentanții legali ai persoanelor cu handicap grav în cursul semestrului al II-lea 2022, înregistrat la nr. 489/05.01.2023).**

Nu sunt discuții.

**Se trece la punctul 12 de pe ordinea de zi (Raport privind activitatea de soluționare a petițiilor adresate Consiliului Local al municipiului Câmpulung Moldovenesc în semestrul II 2022, înregistrat la nr. 802/09.01.2023).**

Nu sunt discuții.

**Se trece la punctul 13 de pe ordinea de zi (Adresa Instituției Prefectului – Județul Suceava nr. 965/10/7 din 16.01.2023, înregistrată la nr. 2432 din 19.01.2023).**

Discuții:

D-na. secretar general – v-am trimis o adresă în data de 9 februarie prin care am solicitat să depuneți rapoartele de activitate până la ședința din luna februarie. Vă rog să ne comunicați rapoartele în termen. În anii anteriori toți consilierii au depus în termen raportul de activitate.

**Se trece la punctul 14 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna decembrie 2022, înregistrată la nr. 25 din 03.01.2023).**

Nu sunt discuții.

**Se trece la punctul 15 de pe ordinea de zi(Diverse):**

Dl. președinte de ședință – dl. consilier local Paziuc are o adresă din partea Spitalului de Psihiatrie.

Dl. consilier local Paziuc - prezintă pe scurt adresa privind modificarea structurii organizatorice a Spitalului.

Dl. președinte de ședință – adresa se referă la înființarea unui ambulatoriu neurologic și alte modificări de structură, are nevoie de un aviz de principiu pentru a putea merge mai departe cu formalitățile.

Se supune la vot. Se votează cu 17 voturi ,,pentru”, se abține dl. consilier Paziuc.

Dl. primar – prezintă o informare cu privire la situația salubrizării. Ne dorim un oraș curat și civilizat, dar din păcate nu toți gospodarii câmpulungeni sunt corecți. Am văzut diverși cetățeni care duc gunoiul la platforme, este inadmisibil ce se întâmplă. În cel mai scurt timp vor fi cartele și camere de supraveghere la toate platformele, cei care vor fi prinși li se vor aplica măsuri drastice. Vom fi duri cu cetățenii care nu respectă curațenia orașului. O altă problemă cu care ne confruntăm sunt câinii comunitari, trebuie să facem front comun să rezolvăm aceste 2 probleme. În momentul când vedeți câini comunitară vă rog să anunțați directorul de la Poliția Locală sau trimiteți sesizări prin aplicația primăriei.

Dl. consilier local Giosan – la intrare în Câmpulung sunt foarte mulți câini, trebuie să rezolvăm această problemă cât mai repede.

Dl. consilier local Cîrmaci – are dreptate dl. primar că acele platforme sunt pline, sunt chiar și agenți economici care fac acest lucru. Se plâng unii cetățeni că pe anumite străzi nu ajunge mașina, ar fi bine să se facă un punct de colectare unde să depoziteze. Observ că Fritehnic nu se implică în această problemă. Câinii comunitari sunt în toate zonele orașului și constituie un pericol pentru toată lumea.

Dl. consilier local Sologiuc – nu cred că este o variantă bună cu cartelă la platforme, mă tem că vor depozita și mai mult în pădure și pe albia râurilor.

D-na. consilier local Flutur – se va reabilita anul acesta terenul de la Școala gimnazială nr. 4?

Dl. primar – anul acesta nu. Nu avem suficienți bani pentru toate investițiile, prioritare sunt investițiile cu fonduri europene și PNRR.

Dl. consilier local Boicu Alin – trebuie de verificat dacă numărul de persoane din apartament este corect, ar trebui să se ia în calcul o valoare minima chiar dacă nu este locuit. Aplicația prin programul POCA este foarte bună, doar că nu este cunoscută de către câmpulungeni. Trebuie să facem ceva pentru a promova această aplicație, este un mod mai ușor de comunicare și de rezolvare a problemelor.

Dl. consilier local Macovei – care este situația heliportului? Trebuie să urgentăm un pic lucrurile, se întâmplă foarte multe accidente.

Dl. primar – Consiliul județean Suceava se ocupă de acestă investiție, mai sunt anumite proceduri de respectat. Cu siguranță se va finaliza această investiție, este vorba de a salva vieți omenești.

Dl. consilier local Macovei – cetățenii de pe str. Deia, doresc să se amenjeze niște lăzi cu sare și nisip la prima pantă.

Dl. viceprimar – cunosc problema, vom rezolva.

Dl. consilier local Macovei – doresc pentru ședinta următoare o situație a pachetelor cu produse alimentare din cadrul proiectului POAD (cine beneficiază, cum se distribuite și cine le împarte).

Dl. consilier local Munteanu – consider că înființarea patinoarului este benefică, atâta timp cât am adus și noi un aport. Pe viitor trebuie să punem niște condiții, nu mi se pare normal ca în momentul de față să rămânem fără patinoar. O mare problemă este și cu trotuarul de lângă patinoar, poate cei de la Direcția tehnică găsesc o variantă de mutare a gardului și de înființare a unui trotuar. Referitor la Vila de la Stadion, nu mi se pare etic ca o investiție din bani publici să facă concurență prin preț unor investitori privați care plătesc toate taxele.

Dl. primar – știți că temperaturile au fost foarte mari și pentru funcționarea patinoarului s-a consumat foarte mult curent electric. Am trecut de multe pe la patinoar și am constatat că după amiază nu aveau clienți. Au niște facturi enorme de plătit și nu mai pot face față cheltuielilor.

Dl. consilier local Munteanu – pe viitor aportul din partea primăriei să fie mai mare.

Dl. consilier local Iftime – cetățenii de la ANL solicită repararea punții din zonă.

Dl. primar – dl. inginer Latiș se ocupă de acest lucru.

Dl. inginer Latiș – am început repararea punților, vom avea în vedere și solicitarea dvs.

Dl. consilier local Sologiuc – am înțeles că cei de la GSM vor să monteze antena pe Izvor și primăria nu vrea să emită autorizație.

D-na. director Istrate – nu am primit nicio solicitare în acest sens.

Dl. consilier local Sologiuc - am înțeles că s-a trimis o invitație de la Borșa, trebuia să se prezinte cineva de la primărie, se discuta despre investițiile pârtiilor de schi.

Dl. primar – nu am primit nicio invitație în acest sens.

Dl. consilier local Sologiuc – au fost invitate în jur de 250 de persoane. Am observat la Borșa că într-un timp foarte scurt s-au construit 2 restaurante.

Dl. primar – la Borșa au fost prevăzute în proiect 2 restaurante, la noi doar o clădire administrativă.

Dl. consilier local Maftean – legat de salubrizare, văd o mare implicare din partea primăriei, dar cei de la Fritehnic nu fac nimic, așteaptă doar ca altcineva să le facă treaba. Poate montarea camerelor de supraveghere va rezolva această problemă. Dacă tot s-a adus în discuție repararea punților, poate ar fi bine să se monteze și acolo camere.

Dl. primar – în luna februarie vor fi invitați reprezentanții firmei Fritehnic, pentru a putea discuta concret această situație.

Dl. consilier local Maftean – un cetățean pe nume Bran îmi scoate în evidență că are un teren pe care primăria intenționează să construiască un bloc, deasemenea afirmă că a dat în judecată primăria.

Dl. președinte de ședință – dl. Bran a fost prezent și în cadrul unei ședințe de consiliu.

Dl. consilier local Paziuc – cei de la Spitalul Municipal au în vedere reabilitarea unui compartiment pentru a monta un computer tomograf. Noi trebui să vedem cum îi putem ajuta, deoarece ei nu au fonduri suficiente pentru a se autosusține. Va fi un impact destul de mare pe buget, dar trebuie să me gândim că și sănătatea este prioritară. Această investiție nu aduce un beneficiu doar câmpulungenilor ci și celor din zonele limitrofe. Mă tot întreabă mulți cetățeni ce se întîmplă cu Casa de Cultură.

Dl. primar – este proprietatea sindicatelor din România. Noi am solicitat să o cumpărăm, dar nu se poate. Prezintă situația juridică a Casei de Cultură. Într-adevăr nu arată a Casă de Cultură ci mai mult ca un mall, este dreptul lor să desfășoare activități comerciale.

Dl. consilier local Giosan – îi putem constrânge prin supraimpozitare, este foarte deteriorat acoperișul și fațada.

Dl. director Florescu – se pot supraimpozita doar spațiile care își desfășoară activități comerciale.

Dl. președinte de ședință – nu putem da nici amendă?

Dl. primar – nu.

Dl. consilier local Giosan – primăria este obligată să emită autorizații de funcționare pentru toate spațiile?

D-na. director Florescu – poliția locală emite pentru anumite coduri CAEN.

Dl. director Melen – legal ei se încadrează.

Dl. consilier local Macovei – dacă primăria nu le dă autorizație, ei mai pot funcționa?

Dl. director Melen – dacă se încadrează, noi suntem obligați să le emitem.

Dl. consilier local Macovei – instalația electrică este veche, o să se întâmple o nenorocire și noi o să fim răspunzători.

Dl. primar – fiecare agent economic și-a făcut instalație nouă.

Dl. consilier local Paziuc – suntem un oraș fără activitate socio-culturală, ne dorim ca această Casă de Cultură să fie funcțională.

Dl. primar – aveți dreptate, nu avem o Casă de Cultură. Cunoașteți foarte bine și istoria Cinematografului, după 8 ani de judecată am reușit să câștigăm.

Dl. consilier local Moroșan – dă citire unei știri de pe news din data de 24 noiembrie 2022 legată de Casele de Cultură. Ar fi indicat să citească și să analizeze compartimentul juridic această știre.

D-na. consilier local Alvirescu – am fost dați în judecată de către firma Fritehnic pentru recuperarea sumei?

Dl. primar – oficial nu am primit nimic.

Dl. președinte de ședință – dă cuvântul invitaților din sală.

D-na. Munteanu Liliana – am înaintat o cerere Consiliului Local, dar am înțeles că va fi discutată în altă ședință. Vă rog să analizați cererea depusă.

Dl. președinte de ședință – înțeleg că aveți o cerere depusă, după ce va fi analizată veți primi răspuns.

D-na. Liliana – luați măsuri cu gunoiul de lângă imobilul meu și cu câinii comunitari.

Dl. Ștefănescu Mădălin – prezintă pe scurt investiția Complexului BTT și împarte niște materiale informative. Am depus și o cerere prin care solicit construirea unui decantor și închirierea parcării. Trebuie făcut ceva cu hotelul BTT, nu arată deloc bine în ochii turistului.

Dl. primar – propuneți o investiție frumoasă. Vom analiza cererea și materialul prezentat de dumneavoastră.

Dl. consilier local Moroșan – ar trebui hotelul BTT să fie trecut la supraimpozitare.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1400.

**PREŞEDINTE DE ŞEDINŢĂ, SECRETAR GENERAL,**

**Boicu Bogdan – Nicolae Erhan Rodica**

**Întocmit,**

Ropcean Luminița Georgeta